Novella d’Andrea

Novella d'Andrea (født i 1312 i bystaten Bologna, død 1333 samme sted) var en italiensk advokat og professor i kirkerett ved universitetet i Bologna.

Hun var datter av Giovanni d'Andrea, professor i kanonisk rett ved Bolognas universitet, ble utdannet av sin far, og underviste selv ved det at hun overtok hans forelesninger som vikar i hans fravær. Ifølge Christine de Pisan underviste hun skjult bak et draperi for at ikke studentene skulle bli distrahert av hennes skjønnhet. Hun giftet seg med advokaten Giovanni Caldesimus og døde ung. Hennes far gav sitt verk om pave Gregor Xs dekretalier navnet Novellae etter henne. Også hennes søster, Bettina d'Andrea, underviste i jus og filosofi, ved universitetet i Padova, der også hennes mann arbeidet, til sin død i 1335.

Referanser

Litteratur 
 Will Durant: The History of Civilization, The Renaissance; a history of civilization in Italy from 1304-1576 A.D,,, 1953, bind 5, s 4, Simon and Schuster, New York, ISBN=0-671-61600-5
 Schiebinger, Londa (1991). The mind has no sex? : women in the origins of modern science (1st Harvard pbk. ed.). Cambridge, Mass.: Harvard University Press.ISBN 067457625X. Marylinn Desmond (1998). Christine de Pizan and the Categories of Difference, page 80. University of Minnesota Press. Joseph Fr Michaud, Louis Gabriel Michaud (1822). Biographie universelle ancienne et moderne, volume 31. Michaud. M Valery (1831). Voyages Historiques Et Litteraires En Italie, page 116, footnote. Chez le Normant. Jennifer S. Uglow, The Macmillan Dictionary of Women's Biography'', Macmillan, 1982, ISBN 978-1-4039-3448-2

Italienere
Kanonister
Italienske professorer
Personer fra Bologna